CELEX: 32007R1304
Language: fi
Date: 2007-11-07 00:00:00
Title: Komission asetus (EY) N:o 1304/2007, annettu 7 päivänä marraskuuta 2007 , neuvoston direktiivin 95/64/EY, neuvoston asetuksen (EY) N:o 1172/98 sekä Euroopan parlamentin ja neuvoston asetusten (EY) N:o 91/2003 ja (EY) N:o 1365/2006 muuttamisesta siltä osin kuin on kyse NST 2007 -luokituksen vahvistamisesta käytettäväksi yksinomaisesti tiettyjen liikennemuotojen tavarakuljetuksissa

8.11.2007   
            
            
               FI
            
            
               Euroopan unionin virallinen lehti
            
            
               L 290/14
            
         
      KOMISSION ASETUS (EY) N:o 1304/2007,
   annettu 7 päivänä marraskuuta 2007,
   neuvoston direktiivin 95/64/EY, neuvoston asetuksen (EY) N:o 1172/98 sekä Euroopan parlamentin ja neuvoston asetusten (EY) N:o 91/2003 ja (EY) N:o 1365/2006 muuttamisesta siltä osin kuin on kyse NST 2007 -luokituksen vahvistamisesta käytettäväksi yksinomaisesti tiettyjen liikennemuotojen tavarakuljetuksissa
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tavaroiden ja matkustajien merikuljetuksia koskevista tilastoista 8 päivänä joulukuuta 1995 annetun neuvoston direktiivin 95/64/EY (1) ja erityisesti sen 12 artiklan,
   ottaa huomioon maanteiden tavarakuljetusten tilastoista 25 päivänä toukokuuta 1998 annetun neuvoston asetuksen (EY) N:o 1172/98 (2) ja erityisesti sen 3 artiklan 4 kohdan,
   ottaa huomioon rautatieliikenteen tilastoista 16 päivänä joulukuuta 2002 annetun Euroopan parlamentin ja neuvoston asetuksen (EY) N:o 91/2003 (3) ja erityisesti sen 4 artiklan 5 kohdan,
   ottaa huomioon sisävesiväylien/sisävesiliikenteen tavarakuljetusten tilastoista 6 päivänä syyskuuta 2006 annetun Euroopan parlamentin ja neuvoston asetuksen (EY) N:o 1365/2006 (4) ja erityisesti sen 9 artiklan,
   sekä katsoo seuraavaa:
   
               (1)
            
            
               Direktiivin 95/64/EY, asetuksen (EY) N:o 1172/98 ja asetuksen (EY) N:o 91/2003 mukaan meriliikennettä, maantierahtiliikennettä ja rautatieliikennettä koskevissa tilastoissa on käytettävä kuljetettavien tavaroiden luokittelemiseen tavarakuljetustilastojen standardiluokitusta (NST/R).
            
         
               (2)
            
            
               Asetuksen (EY) N:o 1365/2006 mukaan sisävesiliikenteen tavarakuljetustilastoissa on käytettävä joko NST/R- tai NST 2000 rev. 2 -luokitusta.
            
         
               (3)
            
            
               Kesäkuussa 2007 Yhdistyneiden Kansakuntien Euroopan talouskomissio (UNECE) hyväksyi NST 2000 -luokituksen uuden tarkistuksen (NST 2007), joka on johdonmukainen tarkistetun NACE-luokituksen (Euroopan yhteisön tilastollisen toimialaluokituksen) kanssa.
            
         
               (4)
            
            
               Jotta tavarakuljetustilastojen kattavuus olisi vertailukelpoinen kaikissa kyseisissä liikennemuodoissa, on tarpeen vahvistaa NST 2007 ainoaksi kyseisissä liikennemuodoissa käytettäväksi tavaraluokitukseksi; jäsenvaltioiden olisi käytettävä sitä kerätessään kansallisia tietoja ja komission levittäessään tavarakuljetuksia koskevia tilastotietoja.
            
         
               (5)
            
            
               Sen vuoksi direktiiviä 95/64/EY, asetusta (EY) N:o 1172/98, asetusta (EY) N:o 91/2003 ja asetusta (EY) N:o 1365/2006 olisi muutettava.
            
         
               (6)
            
            
               Tässä asetuksessa säädetyt toimenpiteet ovat neuvoston päätöksellä 89/382/ETY, Euratom (5) perustetun tilasto-ohjelmakomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Direktiivin 95/64/EY muuttaminen
   Korvataan direktiivin 95/64/EY liite III tämän asetuksen liitteellä.
   2 artikla
   Asetuksen (EY) N:o 1172/98 muuttaminen
   Korvataan asetuksen (EY) N:o 1172/98 liite D tämän asetuksen liitteellä.
   3 artikla
   Asetuksen (EY) N:o 91/2003 muuttaminen
   Korvataan asetuksen (EY) N:o 91/2003 liite J tämän asetuksen liitteellä.
   4 artikla
   Asetuksen (EY) N:o 1365/2006 muuttaminen
   Korvataan asetuksen (EY) N:o 1365/2006 liite F tämän asetuksen liitteellä.
   5 artikla
   Yhteisön tilastojen yksityiskohtaisuus
   Tavararyhmien luokitteluun käytetään NST 2007 -luokituksen ensimmäistä tasoa (20 pääryhmää).
   6 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan viitevuodesta 2008, ja se koskee vuoden 2008 tietoja.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä marraskuuta 2007.
      
         
            Komission puolesta
         
         Joaquín ALMUNIA
         
         
            Komission jäsen
         
      
   
   
      (1)  EYVL L 320, 30.12.1995, s. 25. Direktiivi sellaisena kuin se on viimeksi muutettuna komission päätöksellä 2005/366/EY (EUVL L 123, 17.5.2005, s. 1).
   
      (2)  EYVL L 163, 6.6.1998, s. 1. Asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1893/2006 (EUVL L 393, 30.12.2006, s. 1).
   
      (3)  EYVL L 14, 21.1.2003, s. 1. Asetus sellaisena kuin se on muutettuna komission asetuksella (EY) N:o 1192/2003 (EUVL L 167, 4.7.2003, s. 13).
   
      (4)  EUVL L 264, 25.9.2006, s. 1. Asetus sellaisena kuin se on muutettuna komission asetuksella (EY) N:o 425/2007 (EUVL L 103, 20.4.2007, s. 26).
   
      (5)  EYVL L 181, 28.6.1989, s. 47.
   
      LIITE
      NST 2007
      
                  Pääryhmä
               
               
                  Kuvaus
               
            
                  01
               
               
                  Maatalous-, riistatalous- ja metsätaloustuotteet; kala ja muut kalastustuotteet
               
            
                  02
               
               
                  Kivihiili ja ruskohiili; raakaöljy ja luonnonkaasu
               
            
                  03
               
               
                  Metallimalmit ja muut kaivostoiminnasta ja louhinnasta saadut tuotteet; turve; uraani ja torium
               
            
                  04
               
               
                  Elintarvikkeet, juomat ja tupakka
               
            
                  05
               
               
                  Tekstiilit ja tekstiilituotteet; nahka ja nahkatuotteet
               
            
                  06
               
               
                  Puutavara, puu- ja korkkituotteet (ei kuitenkaan huonekalut); olki- ja punontatuotteet; massa, paperi ja paperituotteet; painotuotteet ja tallenteet
               
            
                  07
               
               
                  Koksi ja öljytuotteet
               
            
                  08
               
               
                  Kemikaalit, kemialliset tuotteet ja tekokuidut; kumi- ja muovituotteet; ydinpolttoaine
               
            
                  09
               
               
                  Muut ei-metalliset mineraalituotteet
               
            
                  10
               
               
                  Perusmetallit; metallituotteet, ei kuitenkaan koneet ja laitteet
               
            
                  11
               
               
                  Koneet ja laitteet, muualla luokittelemattomat; toimisto- ja tietokoneet; sähkökoneet ja -laitteet, muualla luokittelemattomat; radio-, televisio- ja tietoliikennevälineet ja -laitteet; lääkintäkojeet, hienomekaaniset kojeet ja optiset instrumentit; kellot
               
            
                  12
               
               
                  Kulkuneuvot
               
            
                  13
               
               
                  Huonekalut; muut tehdasvalmisteet, muualla luokittelemattomat
               
            
                  14
               
               
                  Kierrätysraaka-aineet; yhdyskuntajätteet ja muut jätteet
               
            
                  15
               
               
                  Posti- ja kuriiritoiminta
               
            
                  16
               
               
                  Tavarakuljetuksissa käytettävät välineet ja laitteet
               
            
                  17
               
               
                  Koti- ja toimistomuuttojen yhteydessä siirrettävät tavarat; erillään matkustajista kuljetettavat matkatavarat; korjattavaksi siirrettävät moottoriajoneuvot; muut ei-kaupalliset tavarat, muualla luokittelemattomat
               
            
                  18
               
               
                  Yhdistetyt tavarat: eri tavararyhmien sekoitus, joka kuljetetaan yhteisesti
               
            
                  19
               
               
                  Määrittelemättömät tavarat: tavarat, joita ei jostain syystä voida määritellä eikä sen vuoksi luokitella ryhmiin 01–16
               
            
                  20
               
               
                  Muut tavarat, muualla luokittelemattomat